**Procedura Bursei Române de Mărfuri de tranzacţionare în ringul CERTIFICATELOR DE EMISII DE GAZE CU EFECT DE SERĂ**

#### CAPITOLUL I

#### DISPOZIŢII GENERALE

***Secţiunea I. Scop***

# Art. 1

Prezenta procedură cuprinde norme privind organizarea şi funcţionarea ringului certificatelor de emisii de gaze cu efect de seră în cadrul pieţei la disponibil administrate de Bursa Română Mărfuri, denumită în continuare BRM.

***Secţiunea II.* *Definiţii***

**Art. 2**

În sensul prezentei proceduri, termenii de mai jos au următoarele semnificaţii:

1. activul suport – certificatul de emisii de gaze cu efect de seră.
2. broker inițiator – broker la solicitarea căruia BRM introduce în piața un nou activ de tranzacționat
3. certificat de emisii de gaze cu efect de seră – titlul care conferă dreptul de a emite 1 tonă de dioxid de carbon echivalent, într-o perioadă definită valabilă numai pentru îndeplinirea scopului Hotărârii Guvernului 780/2006 privind înfiinţarea schemei de comercializare a emisiilor de gaze cu efect de seră și care este transferabil în condiţiile prevăzute de această hotărâre;
4. interval ∆t – interval de timp care sa fie aplicabil între momentul corelării ordinelor de sens contrar și momentul încheierii tranzacției, interval în care ceilalți participanți pot transmite oferte îmbunătățite.

# Art.3 Pentru participarea la licitaţii, persoanele juridice trebuie să îndeplinească următoarele condiţii:

1. Este o firmă de investiţii sau alt intermediar autorizat care licitează în nume propriu sau în numele clienţilor și detine autorizatie conform MIFID ll (Directiva 2014/65/UE);
2. Este cumpărător de conformitate, care are obligaţii si actioneaza conform Directivei 2003/87/CE cu toate modificarile si completarile ulterioare, care tranzactioneza in nume propriu (inclusiv pentru compania- mama, filiale sau afiliate) sau ca agent in numele membrilor unei grupari de cumparatori de conformitate
3. Este persoana juridica din UE, SEE, Marea Britanie sau Elvetia ce are dreptul sa tranzactioneze in nume propriu certificate de emisii asa cum sunt acestea definite ca instrumente financiare conform Directivei 2014/65/UE (preluata in legislatia nationala prin legea 126/2018) si care respecta toate obligatiile legale ce decurg din legislatia privind piețele instrumentelor financiare (inclusiv cele prevazute in Directiva 2014/65/UE).

# Art. 4

Dosarul de agreare este valabil pentru o perioadă de un an de la data depunerii şi cuprinde următoarele documente:

1. certificat constatator emis de către Oficiul Registrului Comerţului, în original sau în copie, cu cel mult 90 de zile înainte de data depunerii sau orice alt document care atestă înfiinţarea persoanei juridice;
2. copie a ultimului bilanţ contabil;
3. copie a Certificatului de Înregistrare Fiscală;
4. dovada deţinerii unui cont deschis la Registrul Naţional al emisiilor de gaze cu efect de seră din orice ţară membră a Uniunii Europene;
5. împuternicire semnată de către reprezentantul legal în vederea accesării platformelor de tranzacționare.

# Art. 5

În conformitate cu prevederile Regulamentului Bursei Române de Mărfuri privind organizarea şi funcţionarea pieţei la disponibil, mecanismul de tranzacţionare utilizate în cadrul ringului certificatelor de emisii de gaze cu efect de seră este mecanismul de tranzacţionare simplu competitiv.

#### CAPITOLUL II

#### Mecanismul de tranzacţionare simplu competitiv

***Secţiunea I – Definirea activului de tranzacţionat***

# Art. 6

1. Mecanismul de tranzacţionare simplu competitiv presupune generarea de către Bursă a ședinței de tranzacționare, pe baza ordinului inițiator transmis de către o persoană împuternicită de societatea de brokeraj/operator EU-ETS.
2. Ordinul iniţiator, precum și celelalte documente asociate se vor transmite în format electronic (e-mail sau ca formular on-line aferent software-ului de tranzacționare) către un reprezentant BRM.
3. După primirea ordinului inițiator, BRM:

* verifică conformitatea acestuia cu prevederile reglementărilor aplicabile; propune inițiatorului modificări ale ofertei iniţiatoare în cazul în care consideră, în mod justificat, inadecvate criteriile de selecţie precizate de către iniţiator. BRM îşi rezervă dreptul de a nu valida acele ordine iniţiatoare care sunt formulate astfel încât, în mod evident, nu pot fi tranzacţionate;
* publică oferta iniţiatoare şi contractul de vânzare-cumpărare certificate CO2;
* anunţă iniţierea sesiunii de tranzacţionare și publică programul de desfăşurare a acesteia.

1. Pentru acest activ, brokerul iniţiator/ operator EU-ETS are drept exclusiv de introducere a ordinelor, pentru unul dintre sensuri (vânzare/cumpărare). Ceilalţi brokeri au dreptul de a înregistra numai ordine de sens contrar sensului ordinului introdus de brokerul iniţiator.

# Art. 7

1. Pentru generarea activului de tranzacţionat, societatea de brokeraj/operator EU-ETS transmite către Bursă un ordin inițiator cu menţionarea următoarelor elemente:
2. cantitate;
3. atribut – Total/Parţial;
4. data transferului/livrării certificatelor de emisii de gaze cu efect de seră;
5. data scadentă a plăţii certificatelor de emisii de gaze cu efect de seră;
6. plafonul de preţ, care poate fi făcut public la lansarea activului de tranzacţionat, în funcţie de opţiunea ordonatorului;
7. perioada de timp când se dorește organizarea şedinţei de tranzacţionare;
8. intervalul de ∆t;
9. orice alte elemente considerate necesare în definirea activului de tranzacţionat.
10. BRM va publica ordinul iniţiator și documentele/informaţiile însoţitoare, în termen de 2 (două) zile lucrătoare de la primirea acestora și cu cel putin 3 (trei) zile lucrătoare înaintea datei la care a fost programată licitaţia.
11. În situaţia în care societatea de brokeraj/operator EU-ETS justifică urgenţa tranzacţiei, BRM poate programa şedinţa de tranzacţionare într-un termen mai scurt decât cel anterior menţionat.

# Art. 8

Şedinţele de tranzacţionare se desfăşoară în sistem electronic.

***Secţiunea II – Publicitatea activelor de tranzacţionat***

# Art. 9

1. BRM va afişa pe site-ul oficial detaliile complete ale activului de tranzacţionat.
2. BRM va transmite invitaţie de participare prin intermediul poştei electronice, prin care să anunţe activele de tranzacţionat şi programul de desfășurare a ședințelor de tranzacționare pentru activul respectiv.

***Secţiunea III – Derularea şedinţei de tranzacţionare electronică***

**Art. 10**

1. Mecanimul de tranzacționare de tip simplu competitiv este derulat în 2 faze cu respectarea următoarelor criterii generale privind operațiunile cu ordine:

* Un participant va putea introduce ordine doar pe un sens, fie vânzare, fie cumpărare în funcție de calitatea sa în cadrul licitației și de sensul ordinului initiator.
* Introducerea și modificarea ordinelor se validează de sistemul de tranzacționare în condițiile existenței în prealabil a garanției de participare la licitație în acord cu condițiile de garantare din cadrul articolului 15.
* La introducerea unui ordin în platforma de tranzactionare participantul trebuie să selecteze în tichetul de ordine sensul, cantitatea și prețul, restul elementelor ca identitate participant, produsul și perioada valabilitate ordin fiind predefinite de sistemul de tranzacționare.

1. Funcționarea mecanismului se realizează în 2 faze de tranzacționare, menționate mai jos:

FAZA 1

1. În această fază sunt permise următoarele operațiuni cu ordine:

* Introducere și modificare de cantitate și preț pentru ordinul inițiator;
* Introducere și modificare de cantitate și preț pentru ordinul de sens contrar;
* Încheierea de tranzacții
* Anularea de ordine pentru contra ofertant

1. În cadrul ședinței de tranzacționare se poate utiliza mecanismul de tranzactionare cu ∆t, conform instructiunilor transmise de catre initiatorul ordinului, mecanism detaliat la art. 11.

FAZA 2

1. În această fază sunt permise următoarele operațiuni cu ordine și tranzacții:

- Încheierea de tranzacții

* Modificări de preț pentru ordinul inițiator

1. În această fază nu sunt permise următoarele operațiuni cu ordinele:

* Introducerea de ordine noi
* Modificări de orice de fel pentru ordinele sens contrar ordinului inițiator
* Anularea ordinelor

1. Valabilitatea în timp a ordinelor este predefinită opțiunea: „DAY”,.
2. Durata fiecărei faze de licitație este predefinită la 10 minute. Modificarea duratei fazelor se face ca urmare a unei solicitări din partea participantului inițiator, agreată de BRM.

**Art. 11**

1. Pentru ordinul inițiator de cumpărare al Participantului inițiator, se realizează corelarea ordinului de cumpărare cu un ordin de vânzare cu același preț sau cu un preț mai mic, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
2. Pentru ordinul inițiator de vânzare al Participantului inițiator, se realizează corelarea ordinului de vânzare cu un ordin de cumpărare cu același preț sau cu un preț mai mare, pentru cantitatea maximă determinată de concurența cantităților menționate în cele două ordine de sens contrar, la prețul cel mai bun al ordinului de cumpărare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
3. În cazul stabilirii unui interval ∆t de către inițiatorul ordinului, se va aplica următorul mecanism:

* După corelarea realizată conform alin. (1) sau, respectiv, (2) de mai sus, se efectuează tranzacţia doar după trecerea unui intervalului de timp ∆t.
* În situaţia modificării preţului unui ordin, dacă condiţia de preţ menţionată la alin. (1) este îndeplinită pentru două sau mai multe ordine de sens contrar, atunci secvenţa specificată la alin. (1) se execută pentru fiecare dintre acestea în ordinea introducerii/actualizării, începând cu ordinul cel mai vechi, după trecerea intervalului de timp ∆t.
* Dacă, în situaţia modificării preţului unui ordin, condiţia menţionată la alin. (2) este îndeplinită pentru două sau mai multe ordine de sens contrar, atunci secvenţa specificată la alin. (2) se execută de la ordinul cu preţul cel mai bun către ordinul cu preţul cel mai slab, după trecerea intervalului de timp ∆t. Dacă printre ordinele de sens contrar care îndeplinesc condiţia specificată la alin. (2) există două sau mai multe ordine având acelaşi preţ, tranzacţionarea acestora se va face în ordinea menţionată la alin. (2), dupa trecerea intervalului de timp ∆t.

(4) În situaţia în care, la sfârşitul şedinţei de tranzacţionare, ordinul iniţiator nu este integral tranzacţionat, brokerul iniţiator/operator EU ETS are următoarele opţiuni:

1. poate decide reintroducerea ordinului iniţiator pentru cantitatea rămasă neacoperită într-o şedinţă de tranzacţionare din prima zi lucrătoare ulterioară zilei D (ziua ultimei ședințe de tranzacționare);
2. poate decide anularea ordinului pentru cantitatea rămasă neacoperită.

**CAPITOLUL III**

**CONTRACTUL DE BURSĂ ŞI RAPORTUL DE TRANZACŢIONARE**

**Art. 12**

1. La sfârşitul fiecărei şedinţe de tranzacţionare, BRM emite raportul de tranzacţionare în care sunt menţionate următoarele elemente:
2. activele de tranzacţionat;
3. ordinele iniţiale introduse pentru fiecare activ de tranzacţionat în parte;
4. modificările ordinelor în cadrul şedinţei de tranzacţionare;
5. tranzacţiile încheiate cu menţionarea cantităţilor, a preţurilor şi a părţilor din contractele de bursă;
6. alte elemente relevante privind şedinţa de tranzacţionare.
7. Raportul de tranzacționare este semnat olograf sau electronic și transmis către părțile în tranzacții în format electronic pentru a fi contrasemnat.

**Art. 13**

1. Încheierea unei tranzacţii se consemnează într-un contract de bursă.
2. Contractul de bursă va conţine cel puţin următoarele clauze:
3. activul de tranzacționat
4. părțile
5. cantitatea și prețul tranzacționat
6. orice alte elemente considerate a fi necesare

(3) Contractul de bursă va fi contrasemnat şi de coordonatorul de şedinţă. Semnătura acestuia nu angajează răspunderea BRM pentru neexecutarea sau executarea necorespunzătoare ori parţială a tranzacţiei. Semnătura coordonatorului de şedinţă certifică respectarea regulamentelor şi a procedurilor bursiere.

(4) Contractul de bursă este semnat olograf sau electronic și transmis către părțile în tranzacții în format electronic pentru a fi contrasemnat.

**CAPITOLUL IV**

**CONTRACTUL DE VÂNZARE – CUMPĂRARE**

**Art. 14**

(1) Contractul de vânzare-cumpărare se încheie între cumpărător și vânzător în baza contractului de bursă și a raportului de tranzacționare şi respectă cel puţin următoarele:

1. preţul este cel prevăzut în contractul de bursă;
2. cantitatea este cea prevăzută în contractul de bursă;
3. condiţiile referitoare la termene de transfer/livrare, de plată, modalitate de plată şi alte condiţii specifice sunt cele menţionate la definirea activului de tranzacţionat.

(2) În urma efectuării transferului de proprietate cât şi a transferului de bani, cumpărătorul, respectiv vânzătorul vor trimite o notificare scrisă către BRM în care vor confirma executarea obligaţiilor contractuale. Astfel, cumpărătorul va confirma creditarea propriului cont deschis la Registrul Național al emisiilor de gaze cu efect de seră cu un număr egal de certificate de gaze cu efect de seră cu cel prevăzut în contractul de bursă, iar vânzătorul va confirma creditarea contului bancar cu o sumă egală cu valoarea înregistrată în contractul de bursă.

(3) Pentru urmărirea executării obligaţiilor din contractul de vânzare-cumpărare şi pentru plată este recomandată folosirea unui cont „ESCROW” sau contul BRM asimilat cu un cont ESCROW. Acest cont are următoarele avantaje:

- vânzătorul poate verifica alimentarea contului „ESCROW” sau similar;

- ulterior alimentării contului, vânzătorul poate iniţia procedura de transfer de proprietate a certificatelor în contul cumpărătorului;

- banca/BRM va efectua transferul din contul “ESCROW” sau similar, în momentul în care transferul de proprietate al certificatelor va fi confirmat.

(4) În cazul în care specificaţiile contractului de vânzare-cumpărare diferă de cele ale contractului bursier, contractanţii vor înştiinţa BRM asupra acestor diferenţe astfel încât să fie posibilă eliberarea garanţiei în momentul confirmării executării obligaţiilor contractuale.

**CAPITOLUL V**

**GARANŢIA BURSIERĂ**

**Art. 15**

(1) În vederea înregistrării unui ordin la tranzacţionare, emitentul va constitui, la dispoziţia BRM, garanţia bursieră în cuantum de 2%, astfel aceasta va fi calculată ca produs dintre numarul de certificate din ordin, procentul de 2%, prețul introdus în platformă sau cel mai recent preț de pe pietele de referință în care se tranzacționează certificate de emisii de gaze cu efect de seră din UE, prevalând valoarea mai mare dintre cele două.

(2) Garanția bursieră se constituie în prealabil de către toți participanții la licitație în vederea tranzacționării ordinelor inițiatoare.

(3) În cazul în care, BRM constată că valoarea garanției depuse este mai mică decât valoarea necesară tranzacționării, participanții trebuie să prezinte garanții suplimentare până la concurența necesarului efectiv calculat de BRM, în termen de 60 de minute de la primirea notificării din partea BRM privind necesitatea suplimentării de garanții.

(4) În cazul în care Participantul nu suplimentează cu garanțiile necesare, BRM are dreptul de a anula ordinele ce depășesc valoarea garantată, precum și tranzacțiile încheiate de acesta care depășesc valoarea garantată.

**Art. 16**

Garanţia prevazută la alin. (1) poate fi constituită în una din următoarele forme:

* ordin de plată;
* scrisoare de garanţie bancară emisă de către o bancă cu sediul social pe teritoriul României

**Art. 17**

Garanţiile bursiere constituite de către emitenţii ordinelor, pentru care s-au încheiat tranzacţii, vor rămâne la dispoziţia BRM până la îndeplinirea cumulativă a următoarelor condiţii:

1. achitarea comisionului datorat BRM;
2. transmiterea adresei prin care cumpărătorul confirmă primirea certificatelor

Consiliul de administraţie al B.R.M. poate accepta, in situatii specifice, si alte forme de constituire a garantiei de participare.

**Art. 18**

(1) Garanţiile bursiere constituite în vederea tranzacţionării ordinelor vor rămâne la dispoziţia BRM şi vor fi utilizate de către aceasta pentru despăgubirea părţii prejudiciate, în următoarele situaţii:

1. brokerul iniţiator nu semnează contractul de bursă la sfârşitul şedinţei de tranzacţionare deşi preţul tranzacţiei a fost acceptat de către acesta;
2. una dintre părţile tranzacţiei nu semnează contractul de vânzare - cumpărare în conformitate cu prevederile ordinului iniţiator, ale modificărilor acestuia aduse în termenele stabilite - dacă este cazul, precum şi cele ale contractului de bursă;
3. una dintre părţi notifică BRM despre neîndeplinirea de către cealaltă parte a obligaţiilor asumate prin contractul de vânzare - cumpărare încheiat în conformitate cu prevederile ordinului iniţiator, ale modificărilor acestuia aduse în termenele stabilite - dacă este cazul, precum şi cele ale contractului de bursă.

(2) Partea prejudiciată este considerată BRM, în situaţia în care una dintre părţi nu achită comisionul datorat acesteia în termen de 14 (paisprezece) zile lucrătoare de la confirmarea recepţionării facturii emise de BRM.

(3) Neachitarea comisionului datorat BRM se sancţionează cu reţinerea şi utilizarea de către BRM a garanţiei bursiere constituite de partea în culpă, în limita contravalorii comisionului neachitat.

(4) În cazul în care garanţia bursieră nu acoperă, integral, valoarea comisionului neachitat, BRM îşi rezervă dreptul de a recupera diferenţa de sumă potrivit dispoziţiilor legale.

(5) În situaţia în care aceeaşi parte se află în culpă atât faţă de BRM, cât şi faţă de cealaltă parte, BRM va supune dezbaterii şi deciziei Consiliului de administraţie ordinea de prioritate şi cuantumul îndestulării fiecărei părţi prejudiciate, din garanţia bursieră.

**Art. 19**

(1) În cazul existenţei la dispoziţia BRM, a unei garanţii bursiere care nu se află în condiţiile art. 17 sau provine din tranzacţii nefinalizate, se poate opta pentru:

a) menţinerea în contul şi la dispoziţia BRM a respectivei sume;

b) restituirea acesteia.

(2) În situaţia prevăzută la alin.1 lit. a), suma respectivă poate fi realocată, total sau parţial, unor tranzacţii viitoare, în baza unei cereri scrise, depuse cu 24 de ore înainte de validarea ordinului/ordinelor la tranzacţionare.

(3) Restituirea unei garanţii se realizează, în orice situaţie, în termen de trei zile lucrătoare de la data înregistrării la sediul BRM, a unei cereri în original/sau trasmisă electronic, indicându-se, pentru cele constituite prin ordin de plată sau numerar, contul şi banca unde se va restitui suma respectivă.

**CAPITOLUL VI**

**COMISIOANE**

**Art. 20**

1. Participanţii vor achita BRM următoarele comisioane şi tarife:
2. la data depunerii cererii de emitere a unui nou activ de tranzacţionat, societăţile de brokeraj iniţiatoare vor plăti BRM un tarif de emitere a activului de tranzacţionat cuprins între 0 – 5.000 lei plus TVA;
3. pentru ordinele care au fost tranzacţionate, societăţile de brokeraj emitente vor plăti BRM un comision fix pe certificat tranzacţionat, care va fi stabilit ţinând seama de volum, de tipul tranzacţiei (vânzare sau schimb), şi de numărul de zile pe care se desfăşoară şedinţa de tranzacţionare.
4. BRM va percepe comisioane în intervalul 0.015euro/certificat și 0.050euro/certificat.

(3) În situaţia în care contractul de vânzare cumpărare nu se semnează sau nu se execută integral dar nu din cauza clientului care a solicitat definirea activului de tranzacţionat, comisionul perceput de BRM nu se returnează.

**Art. 21**

BRM îşi rezervă dreptul de a modifica şi/sau completa prezenta procedură. Singura variantă opozabilă BRM este cea afişată pe site-ul BRM.

**ANEXA 1**

**Procedura Bursei Române de mărfuri**

**de SCHIMB DE CERTIFICATE de EMISII DE GAZE CU EFECT DE SERĂ**

# Art. 1

(1) Prezenta anexă este parte integrantă din Procedura Bursei Române de Mărfuri privind tranzacţionarea certificatelor de emisii de gaze cu efect de seră.

(2) Dispoziţiile prevăzute în Procedura Bursei Române de Mărfuri privind tranzacţionarea certificatelor de emisii de gaze cu efect de seră sunt aplicabile prezentei anexe, în măsura în care nu contravin prevederilor acesteia.

**Art. 2**

În situaţia în care o agenţie bursieră doreşte vânzarea unui tip de certificate de gaze cu efect de seră (în continuare certificate) şi cumpărarea unui alt tip de certificate, tranzacţionarea celor două ordine fiind condiţionată din punct de vedere al raportului dintre preţurile de tranzacţionare, BRM poate defini un activ de tranzacţionare de schimb de certificate (în continuare activ de tranzacţionare de schimb) în scopul uşurării urmăririi condiţiilor de tranzacţionare.

**Art. 3**

(1) Pentru definirea unui activ de tranzacţionare de schimb sunt necesare următoarele informaţii suplimentare:

* denumirea certificatului care se oferă;
* denumirea certificatului care se acceptă la schimb;
* raportul de schimb între cele două tipuri de certificate; excepţie face situaţia în care raportul de schimb este obiectul negocierii;
* care dintre cele două părţi în negociere trebuie să ofere diferenţa în bani; excepţie face situaţia în care raportul de schimb este obiectul negocierii;
* valuta în care se exprimă diferenţa în bani; excepţie face situaţia în care raportul de schimb este obiectul negocierii.

(2) În situaţia în care în comandă este specificat că brokerii care întreţin ordine de sens contrar sensului ordinului iniţiator trebuie să ofere diferenţa în bani atunci ordinul iniţiator va fi considerat un ordin de vânzare, în caz contrar ordinul iniţiator va fi considerat ordin de cumpărare.

(3) În situaţia în care obiectul negocierii este raportul de schimb, ordinul iniţiator este considerat ordin de cumpărare dacă prin oferta de schimb normală se oferă un raport de schimb mai mic decât cel din oferta normală de vânzare; în caz contrar ordinul iniţiator este considerat ordin de vânzare.

**Art. 4**

(1) Orarul de tranzacţionare a activelor de tranzacţionare de schimb este cel stabilit în activul de tranzacţionat.

(2) La activele de tranzacţionare de schimb tranzacţionate in sistem electronic prin procedura simplu competitivă, procedura de tranzacţionare poate fi programată să se desfăşoare pe durata a două sau mai multe zile.

**Art. 5**

Pentru un transfer cât mai rapid al certificatelor este recomandată următoarea procedură:

- folosirea unui cont de ESCROW de către partea în contractul bursier care trebuie să transfere diferenţa în bani;

- din momentul alimentării contului de ESCROW cele două părţi în contractul bursier să efectueze transferul certificatelor în contul deschis de BRM în nume propriu la Registrul Naţional;

- după efectuarea ambelor transferuri de certificate, BRM face la rândul său transfer de certificate către noii proprietari;

- odată cu transferul, BRM anunţă banca la care este deschis contul de ESCROW despre îndeplinirea obligaţiilor contractuale de către cele două părţi în contractul bursier.

**Art. 6**

În situaţia în care nu se respectă termenii de transfer specificaţi în activul de tranzacţionat, tranzacţia este anulată, iar dacă una sau amândouă părţile în contractul bursier au efectuat transferul în contul BRM, aceasta va efectua transferul astfel încât să fie restabilită situaţia iniţială şi va informa banca la care este deschis contul de ESCROW despre anularea tranzacţiei.

Anexa 2

Model Ordin inițiator

**Ordin iniţiator Nr. Cumpărare///Buy : Certificate emisii CO2 tip EUA**

|  |  |
| --- | --- |
| Membru afiliat /SBK/ OPERATOR EU-ETS |  |
| Client |  |
| Denumire/Name | certificate tip EUA / buy EUA certificates |
| Cantitate/ Quantity | ... certificate EUA / ... EUA’s |
| Atribut | Total/Partial – se vor depune oferte pentru întreaga cantitate/ se vor depune oferte pentru o cantitate partiala |
| TERMEN DE LIVRARE / Delivery Terms | Conform contract anexat/ like in contract |
| TERMEN DE LATA / PAYMENT TERMS | Conform contract anexat / like in contract |
| Interval Delta T propus |  |
| Modalitatea de calcul a preţului /Price calculation | Suma încasată de către vânzător de la cumpărător contra unui certificat tip EUA transferat.  În faza licitaţiei preţul se exprimă în euro/buc; în faza contractuală preţul se va exprima în două monede: Euro şi LEI per certificat, iar plata va fi efectuată în LEI sau Euro în funcţie de rezidenţa vânzătorului, conform contract. / The price will be calculated in EUR for non resident companies (foreign) or in LEI for Romanian companies |
| Condiţii de participare pentru vânzători | Dovada existenţei unui cont deschis în registru din care se va face transferul de certificate EUA si prezentarea de catre ofertantul vanzator a Certificatului Constatator emis de Oficiul National al Registrului Comertului sau pentru persoanele juridice straine, a documentului echivalent emis in tara de rezidenta prin care se dovedeste forma de inregistrare ca persoana juridica. |
| Garanţia bursieră /Stock guarantee | **Garanţia va fi constituită în contul BRM - cont Euro:**  **RO93 RNCB 0082 0009 9180 0643 sau**  **cont LEI RO50 RNCB 0082 0009 9180 0641** sau SGB depusă la sediul BRM |
| Comision bursier /Stock commission | Comisionul în intervalul 0.015euro/certificat și 0.050euro/certificat va fi completat de catre reprezentantul BRM. |

DATA PROPUSĂ PENTRU DESFĂŞURAREA ŞEDINŢEI (dvs specificaţi data şi ora la care doriţi sedinţa, dar cu minim 4 zile în plus, de la data transmiterii ordinului iniţiator pentru a fi timp sa se pregateasca cumparatorii)

**Client: Vizat societate de brokeraj:**

**Numele dvs (scris de mână) (ştampila societăţii) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Nume, prenume) (Semnătura autorizată şi ştampila)

**Funcţia:**

**Funcţia dvs (scris de mână) (semnătura administratorului)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Anexa 3

***Model ordin de sens contrar***

***ORDIN DE SENS CONTRAR ORDINULUI INIŢIAT DE \_\_\_\_\_\_\_\_\_\_\_\_\_\_\_\_\_\_\_\_\_\_\_***

***PRIVIND TRANZACŢIONAREA DE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

SOCIETATEA DE BROKERAJ /

MEMBRU AFILIAT / MEMBRU ACTIONAR \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• BROKER / PERSOANA DE CONTACT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• DATE CONTACT BROKER /

PERSOANA DE CONTACT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• CLIENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• DATE CONTACT CLIENT \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• PRODUS \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• VÂNZARE/CUMPĂRARE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• CANTITATE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• ATRIBUT (T/P) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• LIMITA DE PREŢ ACCEPTATĂ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• MODALITATEA DE CALCUL

A PREŢULUI \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• CONDIŢIE DE LIVRARE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• TERMEN DE LIVRARE \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• MOD SI TERMEN DE PLATĂ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

• DATA PROPUSĂ PENTRU

• DESFĂŞURAREA ŞEDINŢEI \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Am luat cunoştinţă şi ne angajăm** să respectăm specificaţiile şi anexele ordinului iniţiator.

* dovada constituirii garanţiei.

**Am luat cunoştinţă şi ne angajăm** să respectăm prevederile Regulamentului Bursei Române de Mărfuri privind organizarea şi funcţionarea pieţei la disponibil şi ale procedurii de tranzacţionare în ringul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Client: Vizat societate de brokeraj**

**/ membru afiliat / membru actionar**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Nume, prenume) (Semnătura autorizată şi ştampila)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Funcţie)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Semnătura autorizată şi ştampila)

**Anexa 4**

**CERERE**

de depunere/restituire a garanțiilor

# *Către*: Bursa Română de Mărfuri S.A.

Subscrisa ……………………………………………………, cu sediul în localitatea……………………………………………………………………………,

CUI: ……………………, în calitate de participant la piața Certificatelor de emisii de gaze cu efect de seră organizată și administrată de BRM, solicităm prin prezenta:

* Depunerea/majorarea garanției cu valoarea de ........................... lei, prin:
* Ordin de plata fonduri banesti, nr. ......., din data .......................;
* Scrisoare de garanție bancară nr. ......., din data .........................;
* Contract Escrow fonduri bănești nr. ......., din data ....................;
* Restituirea/reducerea garanției cu valoarea de ........................... lei, prin:
* Fonduri bănești prin OP in contul propriu:

IBAN:.........................................................................................., deschis la Banca:................................, Cod SWIFT ...................................;

* Scrisoare de garanție bancară nr. ......., din data .........................;
* Contract Escrow fonduri bănești nr. ......., din data ....................;

Data completării: ……………………

*(Nume, prenume, funcție)*

(*Semnătură autorizată)*

*Prezenta cerere se semnează electronic si va fi transmisă pe e-mail sau olograf, caz în care trebuie transmisă în original la sediul SC Bursa Română de Mărfuri S.A.*